ddrg/super_eurlex huggingface dataset:
Uredba Komisije (ES) št. 650/2003

z dne 10. aprila 2003

o spremembi Uredbe (ES) št. 999/2001 Evropskega parlamenta in Sveta glede uvoza živih ovac in koz

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 999/2001 Evropskega parlamenta in Sveta z dne 22. maja o pravilih za preprečevanje, nadzor in izkoreninjenje nekaterih transmisivnih spongiformnih encefalopatij [1], kakor je bila nazadnje spremenjena z Uredbo Komisije (ES) št. 260/2003 [2], in zlasti člena 23 Uredbe,

ob upoštevanju naslednjega:

(1) Uredba Komisije (ES) št. 260/2003 o spremembi Uredbe (ES) št. 999/2001, je uvedla nova pravila Skupnosti za iztrebljenje po potrditvi praskavca na gospodarstvu z drobnico na podlagi mnenja Znanstvenega pripravljalnega odbora dne 4. in 5. aprila 2002 o varnem pridobivanju materiala drobnice. V interesu doslednega upoštevanja takih pravil za iztrebljenje so bila pravila za trgovino v Skupnosti za rejenje ovac prav tako spremenjena, da se odstranijo omejitve, povezane s praskavcem, iz trgovine z ovcami z genotipom prionskega proteina ARR/ARR.

(2) Predpisi za uvoz živih ovac in koz je treba spremeniti, da odražajo predpise za trgovino v Skupnosti.

(3) Uredba (ES) št. 999/2001 se zato ustrezno spremeni.

(4) Ukrepi, predvideni s to uredbo, so v skladu z mnenjem Stalnega odbora za prehransko verigo in zdravstveno varstvo živali –

SPREJELA NASLEDNJO UREDBO:

Člen 1

Priloga IX k Uredbi (ES) št. 999/2001 se spremeni v skladu s Prilogo k tej uredbi.

Člen 2

Ta uredba začne veljati 20. dan po objavi v Uradnem listu Evropske unije.

Uporablja se od 1. oktobra 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. aprila 2003

Za Komisijo

David Byrne

Član Komisije

[1] UL L 147, 31.5.2001, str. 1.

[2] UL L 37, 13.2.2003, str. 7.

--------------------------------------------------

PRILOGA

Poglavje E Priloge IX se nadomesti z naslednjim:

"POGLAVJE E Uvozi ovc in koz

Ovce in koze, uvožene v Skupnost po 1. oktobru 2003, so odvisne od predložitve veterinarskega spričevala, ki potrjuje, da:

(a) so bile rojene in neprekinjeno rejene na gospodarstvih, kjer ni bilo nikoli potrjenega primera praskavca, in v primeru ovac in koz za razplod izpolnjujejo zahteve pododstavkov (i) in (ii) točke (a) poglavja A(I) Priloge VIII;

(b) ali so ovce genotipa prionskega proteina ARR/ARR, kot je opredeljeno v Prilogi I k Odločbi Komisije 2002/1003/ES, iz gospodarstva, kjer ni bilo v zadnjih šestih mesecih primera praskavca.

Če so namenjene za državo članico, ki za vse ozemlje ali del ozemlja koristi ugodnosti določb iz točke (b) ali (c) poglavja A(I) Priloge VIII, ustrezajo dodatnim zagotovilom, splošnim ali posebnim, ki so bila opredeljena v skladu s postopki iz člena 24(2)."

--------------------------------------------------
Uredba Komisije (ES) št. 745/2003

z dne 28. aprila 2003

o spremembah Uredbe Sveta (ES) št. 2580/2001 o določenih ukrepih zoper nekatere osebe in entitete v zvezi z bojem proti terorizmu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2580/2001 z 27. decembra 2001 o določenih restriktivnih ukrepih zoper nekatere osebe in entitete v zvezi z bojem proti terorizmu [1], in zlasti člena 17 Uredbe,

ob upoštevanju naslednjega:

(1) Priloga Uredbe (ES) št. 2580/2001 navaja pristojne organe, katerim je treba poslati podatke in zahtevke v zvezi z ukrepi, vzpostavljenimi s to uredbo.

(2) Nizozemska in Velika Britanija sta zahtevali, da se spremenijo podrobnosti v naslovih v zvezi z njihovimi pristojnimi organi in da se morajo zaradi sprememb pri osebju spremeniti podrobnosti v naslovih v zvezi s Komisijo –

SPREJELA NASLEDNJO UREDBO:

Člen 1

Priloga k Uredbi (ES) št. 2580/2001 se spremeni v skladu s prilogo k tej uredbi.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. aprila 2003

Za Komisijo

Christopher Patten

Član Komisije

[1] UL L 344, 28.12.2001, str. 70.

--------------------------------------------------

PRILOGA

Priloga k Uredbi (ES) št. 2580/2001 se spremeni na naslednji način:

1. podrobnosti naslova pod naslovom "Nizozemska" se zamenja z:

"Ministerie van Financiën

Directie Financiële Markten, afdeling Integriteit

Postbus 20201

2500 EE Den Haag

The Netherlands

Tel. (31-70) 342 89 97

Faks (31-70) 342 79 18."

2. podrobnosti naslova pod naslovom "Velika Britanija" se zamenja z:

"HM Treasury

International Financial Services Team

1, Horse Guards Road

London

SW1A 2HQ United Kingdom

Tel. (44-207) 270 55 50

Faks (44-207) 270 43 65

Bank of England

Financial Sanctions Unit

Threadneedle Street

London

EC2R 8AH United Kingdom

Tel. (44-207) 601 46 07

Faks (44-207) 601 43 09."

3. podrobnosti naslova pod naslovom "Evropska Skupnost" se zamenja z:

"Commission of the European Communities

Directorate-General for External Relations

Directorate CFSP

Unit A.2: Legal and institutional matters for external relations – Sanctions

CHAR 12/163

B-1049 Brussels

Tel. (32-2) 295 81 48/296 25 56

Faks (32-2) 296 75 63

E-mail: relex-sanctions@cec.eu.int."

--------------------------------------------------
Uredba Komisije (ES) št. 762/2003

z dne 30. aprila 2003

o spremembi Uredbe (ES) št. 2368/2002 o izvajanju sistema potrjevanja procesa Kimberley za mednarodno trgovino s surovimi diamanti

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2368/2002 z 20. decembra 2002 o izvajanju sistema potrjevanja procesa Kimberley za mednarodno trgovino s surovimi diamanti [1], nazadnje spremenjena z Uredbo Komisije (ES) št. 418/2003 [2] in zlasti člena 17 Uredbe,

ob upoštevanju naslednjega:

(1) Komisija je prejela zahtevke od Antwerpsche Diamantkring CV, Beurs voor Diamanthandel CV, Diamantclub van Antwerpen CV in Vrije Diamanthandel NV, da se uvrstijo v Prilogo V Uredbe (ES) št. 2368/2002 (v nadaljevanju: Uredba).

(2) Antwerpsche Diamantkring CV, Beurs voor Diamanthandel CV, Diamantclub van Antwerpen CV in Vrije Diamanthandel NV so Komisiji priskrbeli podatke o dokazilih, da so izpolnili zahteve člena 17 Uredbe, zlasti s sprejetjem pravil poslovanja, ki bodo zavezujoča za vse njihove člane.

(3) Na podlagi prejetih podatkov je Komisija sprejela sklep, da je uvrstitev Antwerpsche Diamantkring CV, Beurs voor Diamanthandel CV, Diamantclub van Antwerpen CV in Vrije Diamanthandel NV v Prilogo V Uredbe upravičena.

(4) Ukrepi, predvideni v tej uredbi, so v skladu z mnenjem Odbora, določenega v členu 22 Uredbe (ES) št. 2368/2002 –

SPREJELA NASLEDNJO UREDBO:

Člen 1

Uredba (ES) št. 2368/2002 se spremeni kot sledi:

Besedilo iz Priloge te uredbe, se doda Prilogi V Uredbe (ES) št. 2368/2002.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. aprila 2003

Za Komisijo

Christopher Patten

Član Komisije

[1] UL L 358, 31.12.2002, str. 28.

[2] UL L 64, 7.3.2003, str. 13.

--------------------------------------------------

PRILOGA

Naslednje besedilo se doda pod naslovom Priloge V k Uredbi (ES) št. 2368/2002:

Antwerpsche Diamantkring CV

Hoveniersstraat 2 bus 515

B-2018 Antwerpen

Beurs voor Diamanthandel CV

Pelikaanstraat 78

B-2018 Antwerpen

Diamantclub van Antwerpen CV

Pelikanstraat 62

B-2018 Antwerpen

Vrije Diamanthandel NV

Pelikanstraat 62

B-2018 Antwerpen

--------------------------------------------------
Uredba Sveta (ES) št. 1104/2003

z dne 26. maja 2003

o spremembi Uredbe (ES) št. 1766/92 glede izračunavanja uvoznih dajatev za nekatera žita

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Za izračunavanje uvozne dajatve, člen 10(2) Uredbe Sveta (EGS) št. 1766/92 z dne 30. junija 1992 o skupni ureditvi trga za žita [3] predvideva dopolnilni mehanizem z odstopanji za nekatera osnovna žita.

(2) To odstopanje je bilo po zaključku pogajanj z Združenimi državami in Kanado po členu XXVIII GATT odpravljeno za pšenico povprečne in slabe kakovosti ter za ječmen, kar je bilo odobreno s sklepoma Sveta 2003/253/ES [4] in 2003/254/ES [5] o sklenitvi sporazumov v obliki izmenjave pisem med Evropsko skupnostjo na eni strani ter Kanado oziroma Združenimi državami Amerike na drugi strani.

(3) Uredba (EGS) št. 1766/92 se ustrezno spremeni –

SPREJEL NASLEDNJO UREDBO:

Člen 1

V členu 10 Uredbe (EGS) št. 1766/92 se odstavki 2, 3 in 4 nadomestijo z naslednjim:

"1. Ne glede na odstavek 1 je uvozna dajatev za proizvode iz oznak KN 10011000, 10019091, ex10019099 (navadna pšenica visoke kakovosti), 1002, ex1005, razen semen hibridov, in ex1007, razen hibridov za setev, enaka intervencijski ceni, ki velja za te proizvode ob uvozu, zvišani za 55 %, od česar se odšteje cif uvozna cena, ki se uporablja za zadevno pošiljko. Vendar pa ta dajatev ne sme biti višja od stopnje dajatve iz skupne carinske tarife.

2. Za izračunavanje uvozne dajatve iz odstavka 2 se za izdelke iz tistega odstavka določijo reprezentativne cif uvozne cene.

Te reprezentativne cif uvozne cene se določajo na redni osnovi.

3. Podrobna navodila za uporabo tega člena se sprejmejo v skladu s postopkom iz člena 23.

V podrobnih navodilih se zlasti določi:

(a) minimalne zahteve za navadno pšenico visoke kakovosti,

(b) navedbe cen, ki jih je treba upoštevati,

(c) možnost, da lahko dobavitelji, kjer je ustrezno v posebnih primerih, pred prispetjem zadevne pošiljke izvejo, kakšna dajatev se uporablja za te pošiljke."

Člen 2

Ta uredba začne veljati tretji dan po objavi v Uradnem listu Evropske unije.

Uporablja se od 1. januarja 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. maja 2003

Za Svet

G. Drys

Predsednik

[1] Še ni bilo objavljeno v Uradnem listu.

[2] 8. april 2003 (še neobjavljeno v Uradnem listu).

[3] UL L 181, 1.7.1992, str. 21. Uredba, kakor je bila nazadnje spremenjena z Uredbo (ES) št. 1666/2000 (UL L 193, 29.7.2000, str. 1).

[4] UL L 95, 11.4.2003, str. 36.

[5] UL L 95, 11.4.2003, str. 40.

--------------------------------------------------
Uredba Komisije (ES) št. 1158/2003

z dne 30. junija 2003

o določitvi izpeljane intervencijske cene za beli sladkor za tržno leto 2003/04

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor [1], spremenjene z Uredbo Komisije (ES) št. 680/2002 [2], in zlasti člena 2(4) Uredbe,

ob upoštevanju naslednjega:

(1) Uredba Sveta (ES) št. 1260/2001 določa intervencijsko ceno za beli sladkor za območja brez primanjkljaja po ceni 63,19 evrov/100 kilogramov za tržna leta 2001/02 do 2005/06.

(2) Člen 2(1)(b) Uredbe (ES) št. 1260/2001 predvideva, da je potrebno izpeljane intervencijske cene za beli sladkor določati za vsako območje s primanjkljajem vsako leto. Ko so te cene določene, je potrebno upoštevati regionalne razlike v ceni sladkorja, ki lahko, ob običajni letini in prostem pretoku sladkorja, nastopijo pod naravnimi pogoji oblikovanja cen na trgu in glede na pridobljene izkušnje in stroške prevoza sladkorja iz območij s presežki do območij s primanjkljajem.

(3) Za določitev, ali je območje s primanjkljajem, je treba izvesti projekcije, osnovane na podatkih, katere posredujejo države članice, ki se nanašajo tako na tekoče tržno leto, kar zadeva trende porabe, in na pričakovanja za prihajajoče tržno leto, kar zadeva razvoj razpoložljive produkcije. Zato je treba priznati območja samo tam, kjer projekcije jasno kažejo, da se lahko pojavi primanjkljaj.

(4) Na podlagi tega bi lahko bila proizvodna območja v Španiji, na Irskem in v Združenem Kraljestvu, Italiji, na Portugalskem in Finskem območja primanjkljaja.

(5) Ukrepi, predvideni v tej uredbi, so skladni z mnenjem Upravljalnega odbora za sladkor –

SPREJELA NASLEDNJO UREDBO:

Člen 1

Izpeljane intervencijske cene za beli sladkor na območjih Skupnosti s primanjkljajem za tržno leto 2003/04 so naslednje:

(a) 64,88 evrov na 100 kilogramov za vsa območja v Španiji;

(b) 64,65 evrov na 100 kilogramov za vsa območja na Irskem in v Združenem Kraljestvu;

(c) 65,53 evrov na 100 kilogramov za vsa območja v Italiji;

(d) 64,65 evrov na 100 kilogramov za vsa območja na Portugalskem;

(e) 64,65 evrov na 100 kilogramov za vsa območja na Finskem.

Člen 2

Ta uredba začne veljati 1. julija 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. junija 2003

Za Komisijo

Franz Fischler

Član Komisije

[1] UL L 178, 30.6.2001, str. 1.

[2] UL L 104, 20.4.2002, str. 26.

--------------------------------------------------
Uredba Komisije (ES) št. 1214/2003

z dne 7. julija 2003

o spremembi Uredbe (ES) št. 2368/2002 o izvajanju sistema potrjevanja za mednarodno trgovino s surovimi diamanti v procesu Kimberley

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2368/2002 z 20. decembra 2002 o izvajanju sistema potrjevanja za mednarodno trgovino s surovimi diamanti v procesu Kimberley [1], nazadnje spremenjene z Uredbo Komisije (ES) št. 803/2003 [2], in zlasti člena 17 uredbe,

ob upoštevanju naslednjega:

(1) Komisija je od "London Diamond Bourse and Club" prejela vlogo za navedbo v seznamu v prilogi V k Uredbi (ES) št. 2368/2002 (v nadaljevanju "uredba").

(2) London Diamond Bourse and Club je Komisiji zagotovil podatke, ki dokazujejo, da je izpolnil zahteve iz člena 17 uredbe, zlasti s tem, ko je sprejel kodeks vedenja, ki bo zavezujoč za vse njegove člane.

(3) Na podlagi zagotovljenih podatkov je Komisija sklenila, da je navedba London Diamond Bourse and Club v Prilogi V k uredbi upravičena.

(4) Ukrepi, predvideni v tej uredbi, so skladni z mnenjem odbora, omenjenega v členu 22 Uredbe (ES) št. 2368/2002 –

SPREJELA NASLEDNJO UREDBO:

Člen 1

Besedilo v prilogi te uredbe se vključi v Prilogo V k Uredbi (ES) št. 2368/2002.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. julija 2003

Za Komisijo

Christopher Patten

Član Komisije

[1] UL L 358, 31.12.2002, str. 28.

[2] UL L 115, 9.5.2003, str. 53.

--------------------------------------------------

PRILOGA

V prilogo V k Uredbi (ES) št. 2368/2002 se vključi naslednje besedilo:

The London Diamond Bourse and Club

100 Hatton Garden

London EC1N 8NX

Združeno kraljestvo

--------------------------------------------------
Uredba Komisije (ES) št. 1459/2003

z dne 18. avgusta 2003

o določitvi najnižje cene nepredelanih posušenih fig za proizvajalce ter višine proizvodne pomoči za posušene fige, za tržno leto 2003/2004

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trgov za predelano sadje in zelenjavo [1], kakor je bila nazadnje spremenjena z Uredbo Komisije (ES) št. 453/2002 [2], in zlasti člena 6b(3) in člena 6c(7) Uredbe,

ob upoštevanju naslednjega:

(1) Člen 2(1)(c) Uredbe Komisije (ES) št. 449/2001 z dne 2. marca 2001 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za proizvode, predelane iz sadja in zelenjave [3], kakor je bila nazadnje spremenjena z Uredbo (ES) št. 1426/2002 [4], določa datume tržnih let za posušene fige.

(2) Merila, po katerih se določijo najnižje cene ter višina proizvodne pomoči, so določena v členu 6b oziroma 6c Uredbe (ES) št. 2201/96.

(3) Člen 1Uredbe Komisije (ES) št. 1573/1999 z dne 19. julija 1999 o določitvi podrobnih pravil za uporabo Uredbe Sveta (ES) št. 2201/96 v zvezi z lastnostmi posušenih fig, ki izpolnjujejo pogoje za pomoč poprogramu proizvodne pomoči [5], določa merila, ki jim morajo zadostiti proizvodi, da se jim dodeli najnižja cena in izplačilo pomoči.

(4) Določiti je torej treba najnižjo ceno in proizvodno pomoč za tržno leto 2003/2004.

(5) Ukrepi, predvideni s to uredbo, so v skladu z mnenjem Upravljalnega odbora za predelano sadje in zelenjavo –

SPREJELA NASLEDNJO UREDBO:

Člen 1

Za tržno leto 2003/2004:

(a) najnižja cena za nepredelane posušene fige iz člena 6b Uredbe (ES) št. 2201/96 znaša 878,86 EUR na neto tono franko proizvajalec;

(b) proizvodna pomoč za posušene fige iz člena 6c Uredbe (ES) št. 2201/96 znaša 264,83 EUR na neto tono.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. avgusta 2003

Za Komisijo

Franz Fischler

Član Komisije

[1] UL L 297, 21.11.1996, str. 29.

[2] UL L 72, 14.3.2002, str. 9.

[3] UL L 64, 6.3.2001, str. 16.

[4] UL L 206, 4.8.2002, str. 4.

[5] UL L 187, 20.7.1999, str. 27.

--------------------------------------------------
Uredba Komisije (ES) št. 2208/2003

z dne 17. decembra 2003

o spremembi Uredbe (EGS) št. 2921/90 o pomoči za proizvodnjo kazeina in kazeinatov iz posnetega mleka

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1] in zlasti člena 15 Uredbe,

ob upoštevanju naslednjega:

(1) Člen 2(1) Uredbe Komisije (EGS) št. 2921/90 [2] določa pomoč za posneto mleko, predelano v kazein in kazeinate. Glede na spremembo tržne cene za kazein in kazeinate na trgu Skupnosti in svetovnem trgu, je treba to pomoč zmanjšati.

(2) Upravljalni odbor za mleko in mlečne proizvode ni podal svojega mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

V členu 2(1) Uredbe (EGS) št. 2921/90 se "EUR 6.70" nadomesti z "EUR 6.30".

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 17. decembra 2003

Za Komisijo

Franz Fischler

Član Komisije

[1] UL L 160, 26.6.1999, str. 48. Uredba, kakor je bila nazadnje spremenjena z Uredbo (ES) št. 1787/2003 (UL L 270, 21.10.2003, str. 121).

[2] UL L 279, 11.10.1990, str. 22. Uredba, kakor je bila nazadnje spremenjena z Uredbo (ES) št. 785/2003 (UL L 115, 9.5.2003, str. 15).

--------------------------------------------------
Uredba Sveta (ES) št. 2322/2003

z dne 17. decembra 2003

o odstopanju od Uredbe (ES) št. 1251/1999 glede zahtev za praho za tržno leto 2004/05

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti členov 36 in 37 Pogodbe,

ob upoštevanju predloga Komisije,

ob upoštevanju mnenja Evropskega parlamenta,

ob upoštevanju naslednjega:

(1) Sistem podpor za pridelovalce nekaterih poljščin, uveden z Uredbo (ES) št. 1251/1999 [1] določa, da morajo za izpolnjevanje pogojev za plačila na površino, pridelovalci opustiti pridelavo na določenem deležu njihovega obdelovalnega zemljišča.

(2) Za trg z žiti v Skupnosti je v tržnem letu 2003/2004 značilna nizka proizvodnja zaradi hude suše v glavnih proizvodnih regijah Skupnosti. Pričakuje se, da bodo te razmere povzročile bistveno zmanjšanje zaključnih zalog za leto 2003/2004 na trgu Skupnosti. Ni pričakovati, da bi normalen pridelek leta 2004 vodil do bistvenega dviga povečanja zalog. Slab pridelek bi notranji trg izpostavil možnim resnim tveganjem.

(3) Za tržno leto 2004/05 mora biti zato stopnja prahe določena na nižji ravni od tiste, ki je določena v drugem odstavku člena 6(1) Uredbe (ES) št. 1251/1999 –

SPREJEL NASLEDNJO UREDBO:

Člen 1

Z odstopanjem od drugega pododstavka člena 6(1) Uredbe (ES) št. 1251/1999, je za tržno leto 2004/05 osnovna stopnja obvezne prahe 5 %.

Člen 2

1. Ta uredba začne veljati na dan objave v Uradnem listu Evropske unije.

2. Uporablja se za praho za tržno leto 2004/05.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. decembra 2003

Za Svet

Predsednik

G. Alemanno

[1] UL L 160, 26.6.1999, str. 1. Uredba, kakor je bila spremenjena z Uredbo (ES) št. 1782/2003 (UL L 270, 21.10.2003, str. 1).

--------------------------------------------------
Uredba Komisije (ES) št. 1303/2003

z dne 23. julija 2003

o spremembi Uredbe (ES) št. 896/2001 o podrobnih pravilih za uporabo Uredbe Sveta (EGS) št. 404/93 v zvezi z ureditvijo uvoza banan v Skupnost

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane [1], kakor je bila nazadnje spremenjena z Uredbo (ES) št. 2587/2001 [2], in zlasti člena 20 Uredbe,

ob upoštevanju naslednjega:

(1) Uredba Komisije (ES) št. 896/2001 [3], kakor je bila nazadnje spremenjena z Uredbo (ES) št. 323/2003 [4], določa podrobna pravila za upravljanje tarifnih uvoznih kvot, predvidenih v členu 18(1) Uredbe (EGS) št. 404/93.

(2) V skladu s členom 8(1) Uredbe (ES) št. 896/2001 zahteva za dodelitev letne kvote netradicionalnih izvajalcev ne sme zajemati količine, večje od 12,5 % skupne količine, ki se letno dodeli netradicionalnim izvajalcem. Zahtevo spremlja dokazilo, da je bila položena varščina v znesku 150 EUR za zahtevano tono.

(3) Izkušnje z uporabo uvoznega režima Skupnosti za banane so na eni strani pokazale, da skupna količina dodelitev močno presega količino, ki je na voljo netradicionalnim izvajalcem, in na drugi strani, da se je število netradicionalnih izvajalcev nenehno povečevalo. Zato se za vsako letno dodelitev netradicionalnim izvajalcem uporabi visok odstotek znižanja. Ob upoštevanju teh elementov bi bilo najvišji odstotek 12,5 % treba znižati. Znižanje upošteva različne odstotke znižanja v kvotah A in B ter kvoti C, kot tudi prihodnji razvoj letnih dodelitev netradicionalnim izvajalcem.

(4) Uredbo (ES) št. 896/2001 je treba ustrezno spremeniti.

(5) Ukrepi, predvideni s to uredbo, so v skladu z mnenjem Upravljalnega odbora za banane –

SPREJELA NASLEDNJO UREDBO:

Člen 1

V členu 8(1), drugi pododstavek, (a) Uredbe (ES) št. 896/2001 se odstotek "12,5" nadomesti z odstotkom "5".

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. julija 2003

Za Komisijo

Franz Fischler

Član Komisije

[1] UL L 47, 25.2.1993, str. 1.

[2] UL L 345, 29.12.2001, str. 13.

[3] UL L 126, 8.5.2001, str. 6.

[4] UL L 47, 21.2.2003, str. 12.

--------------------------------------------------